Medici sine finibus
Medici sine finibus (Francogallice Médecins sans frontières) est societas medicorum internationalis ad auxilia humanitaria, sanam aquam, alimentum et curam sanitatis praestanda constituta, quae homines epidemiis expositos, fame bello effecta laborantes, calamitates naturales et alios casus adversos patientes adiuvat, sine omnibus discriminibus. Quae societas die 20 Decembris 1971 constituta est a medicis Francicis (inter quos enumeratur Bernardus Kouchner), qui apud organizationem Crucis Rubrae versabantur. Sedes stat Genevae in Helvetia. Anno 1999 Praemium Nobelianum pacis societati concessum est.